এইটা ছিল সবচেয়ে মজার:  এক পুরোহিত শীতের রাতে পাশের গ্রামে পূজো সেরে বাসায় আসছে। গায়ে একটা চাদর জড়ানো আর পরণে ধূতি। বেশ ঠান্ডা লাগছে তার। যেতে যেতে সামনে পড়ল একটা বিশাল মাঠ। মাঠের মাঝখান দিয়ে যাওয়ার সময়সে দেখল এককোনায় দুজন বসে আগুন পোহাচ্ছে। সে  উর্ধশ্বাসে, তাপাই, তাপাই, তাপাই বলে আগুনের দিকে ছুটে গেল। এদিকে আগুন পোহাচ্ছিলেন তাপাই আর তার বউ এবং তারা দুজনই ভুত। বউয়ের সামনে ভুতকে নাম ধরে ডাকা হল বলে সে খুব ক্ষেপে গেল। পুরোহিতকে পাকড়াও করে বলল,  তুই আমার নাম ধরে ডাকলি, দাড়া তোর ঘাড় মটকে দেব।